Ibitangazamakuru muri Africa y'Iburengerazuba bivga ko Perezida Yayi Boni wa Benin ubu atamerewe neza kuko umugore we Chantal Yayi yahukaniye mu nzu ye iri hafi y'ikibuga cy'indege cya Cotonou ndetse yasabye gatanya mu nkiko. Ni nyuma yo kumenya ko umugabo we yateye umukobwa wundi inda. Ikibazo ariko ngo kimaze kuba uruhererekane mu bayobozi i Cotonou.
Perezida Yayi Boni ubu yakwitwa umukwe wa Minisitiri we w'ushinzwe iby'amashuri yisumbuye François Adébayor Abiola kuko ngo yateye inda umukobwa wa Abiola nk'uko bitangazwa na Times24.
Ibi ngo byatumye Chantal Yayi umugore wa Perezida ahita yahukana ndetse asaba gatanya mu nkiko, nubwo abacamanza ngo batarayemeza.
Minisitiri Abiola nawe ngo nyuma yahise atera inda umunyamabanga wihariye we, naho umuyobozi mu biro bye (directeur de cabinet) nawe atera inda umwe mu bakozi bo mu biro bye.
Komi Koutché Minisitiri w'imari muri Guverinoma ya Yayi Boni ubu nawe ngo aritegura kuba 'beau-fils' wa boss we (Yayi Boni) kuko ngo yaba yarateye inda Solange Yayi umukobwa wa Perezida.
UMUSEKE.RW